12 зам.-кмета по районите на Пловдив са ясни, назначават другите след Нова година - PlovdivNow.bg
Начало Пловдив 12 зам.-кмета по районите на Пловдив са ясни, назначават другите след Нова година
12 зам.-кмета по районите на Пловдив са ясни, назначават другите след Нова година
Автор: Благовест Андонов 18:00, 03.12.2019 77
11 от зам.-кметовете на шестте районни кметства вече са назначени, но все още има 7 щатни бройки, които трябва да бъдат заети.
Всеки един от районните кметове има право на по трима заместници, като единствено в „Централен” щатът е за четирима. Георги Стаменов вече бе обявил, че четвъртата бройка ще бъде закрита, като ресорът ще бъде разпределен към другите му заместници.
Единственият районен кмет, който е готов с екипа си е Иван Стоянов в „Източен”. Той остава на поста Васил Василев, който бе и зам.-кмет през миналия мандат, а назначава двама нови – бившият гл. инженер и за кратко зам.-кмет по строителството Йордан Калев и Ерол Садъков, който ще отговаря за интеграцията и обществен ред и сигурност.
На другия полюс е Костадин Язов в „Южен”. Към момента той не е назначил нито един негов заместник. Очаква се това да се случи след Нова година, като първо около 30 декември ще бъде гласувана структурата на администрациите по райони в Общинския съвет.
Тогава ще се разбере и третия районен кмет на „Централен”. От миналия мандат остава Тошо Пашов, а новото вице на Георги Стаменов е Фиданка Кацарева, която се отказа от мястотот си като общински съветник.
Стоян Алексиев в район „Северен” засега не е правил назначения. Там на своите постове остават Лариса Кътова, както и Красимир Асенов . Мястото си запазва и Калоян Георгиев от „Кауза Пловдив”.
В „Тракия” Костадин Димитров освободи всичките си заместници и назначи пиара на екскмета Иван Тотев – Веселина Стоянова. Той каза, че също след Нова година ще мисли за други вицета.
Димитър Колев в „Западен” запазва Георги Георгиев от „Кауза Пловдив”. Друго негово вице ще бъде Димитър Караилиев, който идва от културния отдел в Община Пловдив. Третият щат засега ще бъде незает.